Miguel Pernas

**Miguel Pernas Cora**, nado en Viveiro en 1958, é un actor galego de televisión, cinema e dobraxe.

## Traxectoria 
Comezou a súa carreira en 1977 con O Facho, en *Paco Pixiñas e a nave espacial*. En 1979 ingresou na Escola Dramática Galega. Presidiu a Asociación de Actores, Directores e Técnicos de Escena de Galicia e en 2006 foi socio fundador da Asociación de Profesionais da Rama Artística da Dobraxe de Galicia. En 1980 fundou a Sociedade Cooperativa Luís Seoane.

Actuou co Centro Dramático Galego, Teatro do Atlántico, Áncora Producións, Teatro do Noroeste ou Producións Librescena.

### Vida persoal 
Irmán de Gustavo Pernas Cora e curmán do escritor Ramón Pernas.

## Traballos 
### Televisión 
* 1990: Os outros feirantes, de Xosé Cermeño, Antón Dobao
* 1999: *Mareas vivas*
* 1995-1996: *Pratos Combinados*, como Rosendo
* 2001: *Pequeno Hotel*
* 2002: *Avenida de América*, de Gonzalo Pintos, como Roberto Pintado
* 2002-2003: *Terra de Miranda*
* 2004: *As leis de Celavella*
* 2005-2013: *Libro de familia*
* 2007: *Valderrei*
* 2009: *Gondar*
* 2013: *Salaó*
* 2013-2014: *Chapa e pintura*
* 2014-2018: *Pazo de familia*
* 2017: *O final do camiño,* Alberto Guntín (Creador), Xosé Morais (Creador)
* 2017: *Viradeira*, de Óscar Pedraza, Jorge Saavedra
* 2019: *Lobos e Cordeiros*, como don Gregorio, de Manuel A. Espiñeira, Giselle Llanio
* 2019: *Do dereito e do revés*
* 2020: *O sabor das margaridas,* como Cordeiro
* 2020: *La Unidad*, de Dani de la Torre
### Cinema 
* 1989: *Urxa*, de Carlos Piñeiro e Alfredo Pinal
* 1992: *Un soño de verán*
* 1998: *Arde amor*, de Raúl Veiga, como Lucio
* 2003: *O lapis do carpinteiro*, de Antón Reixa.
* 2003: *O Cid, a lenda*
* 2011: *A casa da luz*, de Carlos Amil
* 2015: *AR-K: Lagran evasión*, de Sergio Prieto Prado.
* 2016: *Na outra beira das augas grandes*, de Xavier F. Docampo 
* 2016: *Castelao. De chumbo a verba*, de Miguel López
* 2020: *O castelo da Lúa*, de Ignacio Basallo. Curtametraxe
* 2024: *As tres outras vidas de Mario Santiso*, de Roberto Alvite, como Miguel
* 2025: *O Jazz dos proscritos,* de Manuel Gil. Curtametraxe.

### Teatro 
* 1977: *Paco Pixiñas e a nave espacial,* con O Facho
* 1980: *Dous perdidos nunha noite suxa,* coa compañía Luís Seoane.
* 1984: *Fausto,* coa compañía Luís Seoane.
* 1987: *As tres irmás* (Anton Chekhov). Dirección: Xosé M. Rabón. 
* 1989: *As alegres casadas* (William Shakespeare). Dirección: Eduardo Alonso. 
* 1992: *Un soño de verán* (William Shakespeare). Dirección: Eduardo Alonso. 
* 1998: *Valle Inclán 98* (Ramón Mª del Valle Inclán). Directores: Manuel Guede, Helena Pimenta, Xosé Martins e Eduardo Alonso. 
* 2002: *O colaborador* (Friedrich Durrenmatt). Dirección: Manuel Guede. 
* 2002: *Os espectros* (Henrik Ibsen). Dirección: Rui Madeira. 
* 2005: *Ricardo III* (William Shakespeare). Dirección: Manuel Guede. 
* 2005: *Seis personaxes en busca de autor* (Luigi Pirandello). Dirección: Xulio Lago. 
* 2012: *O profesional* (Dusan Kovacevic). Dirección: Manuel Guede.
* 2025: *Guerra*, Teatro do Noroeste, dirección Eduardo Alonso..

### Dobraxe 
Actor protagonista de series como Magnum ou A Escrava Isaura. 

Actores dobrados: Samuel L. Jackson, Tom Selleck, Lawrence Fisbourne, Charles Bronson, Max Von Sydow, Richard Widmark, Danny Glover, Ron Perlman etc.

## Premios 
* Premio San Dalmacio á mellor dirección de dobraxe por “Cromwell” 
* Premio da crítica Vigo 1986 por Teatro Luís Seoane
* Premio Artur Carbonell do Festival de Teatro de Sitges por “Edipo Rei” da Compañía Luís Seoane
* Premio Mellor Actor no Festiival de Teatro do Carballiño 2012 por “Último Cowboy”, de Teatro do Noroeste.

## Notas 
## Véxase tamén 
### Bibliografía 
* *Dicionario biográfico de Galicia*, Ir Indo Edicións, 2010-2011, Vigo.

### Ligazóns externas 
* Ficha na web AVG